Περιεχόμενα

# Περιγράμματα

Θέτει τις επιλογές περιγραμμάτων για τα επιλεγμένα αντικείμενα στο Writer ή στο Calc.

Μπορείτε να καθορίσετε την θέση του περιγράμματος, το μέγεθος, και την τεχνοτροπία στο Writer ή στο Calc. Στο LibreOffice Writer, μπορείτε να προσθέσετε περιγράμματα σε σελίδες, πλαίσια, γραφικά, πίνακες, παραγράφους, χαρακτήρες και σε ενσωματωμένα αντικείμενα.

Για να έχετε πρόσβαση σε αυτήν τη λειτουργία...

(όλες οι επιλογές μόνο στο Writer ή στο Calc)

Επιλέξτε την καρτέλα Μορφή - Παράγραφος - Περιγράμματα.

Επιλέξτε την καρτέλα Μορφή - Εικόνα - Ιδιότητες -Περιγράμματα.

Επιλέξτε την καρτέλα Μορφή- Πλαίσιο και αντικείμενο - Ιδιότητες - Περιγράμματα.

Επιλέξτε την καρτέλα Μορφή - Σελίδα - Περιγράμματα.

Επιλέξτε την καρτέλα Μορφή - Χαρακτήρας - Περιγράμματα.

Επιλέξτε Προβολή - Τεχνοτροπίες - ανοίξτε το μενού περιβάλλοντος μιας καταχώρισης και επιλέξτε την καρτέλα Νέα/Επεξεργασία τεχνοτροπίας - Περιγράμματα.

Επιλέξτε το πλήκτρο Μορφή - Σελίδα - Κεφαλίδα - Περισσότερα.

Επιλέξτε το πλήκτρο Μορφή - Σελίδα - Υποσέλιδο - Περισσότερα.

Επιλέξτε την καρτέλα Μορφή - Κελιά - Περιγράμματα.

Για να τροποποιήσετε το περίγραμμα ενός ολόκληρου πίνακα, τοποθετήστε το δρομέα σε ένα κελί του πίνακα, δεξιοπατήστε, επιλέξτε Πίνακας, και μετά πατήστε στην καρτέλα Περιγράμματα. Για να τροποποιήσετε το περίγραμμα ενός κελιού του πίνακα, επιλέξτε το κελί, δεξιοπατήστε, επιλέξτε Πίνακας, και μετά πατήστε στην καρτέλα Περιγράμματα.

## Διάταξη γραμμών

Επιλέξτε μια προκαθορισμένη τεχνοτροπία περιγράμματος για να εφαρμόσετε.

Εναλλακτικά, χρησιμοποιήστε το πλήκτρο Περιγράμματα στη γραμμή εργαλείων για να εφαρμόσετε προκαθορισμένες μορφές περιγράμματος.

Εικονίδιο στη γραμμή μορφοποίησης:

Περιγράμματα

Η επιλογή Κατάργηση περιγράμματος στην ενότητα Γειτονικά κελιά καθορίζει εάν πρόκειται να καταργηθούν τα όρια στις άκρες της επιλεγμένης περιοχής. Αφήστε αυτήν την επιλογή ασημείωτη εάν τα όρια των άκρων πρέπει να μείνουν αμετάβλητα.

Διαβάστε τη σελίδα βοήθειας Περιγράμματα καθορισμένα από τον χρήστη σε κελιά για να μάθετε περισσότερα σχετικά με τον τρόπο ορισμού προσαρμοσμένων ρυθμίσεων γραμμών.

## Γραμμή

Πατήστε την τεχνοτροπία περιγράμματος που θέλετε να εφαρμόσετε. Η τεχνοτροπία εφαρμόζεται στο περίγραμμα που επιλέχτηκε στην προεπισκόπηση.

Εικονίδιο στη γραμμή μορφοποίησης:

Πρότυπο γραμμής

Επιλέξτε το χρώμα της γραμμής που θέλετε να χρησιμοποιήσετε για τα επιλεγμένα περιγράμματα.

## Απόσταση από τα περιεχόμενα

Καθορίστε την απόσταση μεταξύ του περιγράμματος και των περιεχομένων της επιλογής.

### Αριστερά

Εισάγετε την απόσταση μεταξύ του αριστερού περιγράμματος και των περιεχομένων της επιλογής.

### Δεξιά

Εισάγετε την απόσταση μεταξύ του δεξιού περιγράμματος και των περιεχομένων της επιλογής.

### Πάνω

Εισάγετε την απόσταση μεταξύ του πάνω περιγράμματος και των περιεχομένων της επιλογής.

### Κάτω

Εισάγετε την απόσταση μεταξύ του κάτω περιγράμματος και των περιεχομένων της επιλογής.

### Συγχρονισμός

Ενεργοποιεί την ίδια ρύθμιση για το κενό ανάμεσα στα περιεχόμενα και στα τέσσερα περιγράμματα όταν εισάγετε μια νέα απόσταση.

## Τεχνοτροπία σκιάς

Μπορείτε επίσης να εφαρμόσετε στα περιγράμματα ένα εφέ σκιάς. Για καλύτερο αποτέλεσμα, εφαρμόστε αυτό το εφέ μόνο όταν και τα τέσσερα περιγράμματα είναι ορατά.

Τα γραφικά ή τα αντικείμενα που είναι αγκυρωμένα σε ένα πλαίσιο του εγγράφου δεν μπορούν να υπερβαίνουν το μέγεθος του πλαισίου. Εάν έχει καθοριστεί σκιά για το περίγραμμα ενός αντικειμένου το οποίο έχει ήδη γεμίσει την περιοχή του πλαισίου, το μέγεθος του αντικειμένου θα μειωθεί έτσι ώστε να χωρέσει η σκιά μέσα στο πλαίσιο.

### Θέση

Επιλέξτε μια τεχνοτροπία σκιάς για τα επιλεγμένα περιγράμματα.

### Απόσταση

Εισάγετε το πλάτος της σκιάς.

### Χρώμα

Επιλέξτε χρώμα για τη σκιά.

## Ιδιότητες

Καθορίζει τις ιδιότητες που ισχύουν για την τρέχουσα παράγραφο ή για τις επιλεγμένες παραγράφους.

### Συγχώνευση με την επόμενη παράγραφο.

Συγχωνεύει την τεχνοτροπία του περιγράμματος και την τεχνοτροπία της σκιάς της τρέχουσας παραγράφου με την επόμενη.Αυτές οι τεχνοτροπίες μπορούν να συγχωνευτούν μόνο αν οι τεχνοτροπίες των εσοχών, των περιγραμμάτων, και της σκιάς της επόμενης παραγράφου είναι τα ίδια με την τρέχουσα παράγραφο. Αυτή η επιλογή είναι επίσης διαθέσιμη για τις τεχνοτροπίες παραγράφων.

### Συγχώνευση τεχνοτροπιών των γειτονικών γραμμών

Συγχωνεύει δυο διαφορετικές τεχνοτροπίες περιγράμματος γειτονικών κελιών ενός πίνακα Writer σε μια τεχνοτροπία περιγράμματος. Αυτή η ιδιότητα είναι έγκυρη για έναν ολόκληρο πίνακα σε ένα έγγραφο Writer.

Οι κανόνες μπορούν να συμπυκνωθούν στη πρόταση ότι το δυνατότερο χαρακτηριστικό κερδίζει. Αν, για παράδειγμα, ένα κελί έχει ένα κόκκινο πλαίσιο πλάτους 2 στιγμών, και το γειτονικό κελί έχει γαλάζιο πλαίσιο πλάτους 3 στιγμών, τότε το κοινό κομμάτι πλαισίου μεταξύ των δύο κελιών θα είναι γαλάζιο πλάτους 3 στιγμών.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.

### Εφαρμογή

Εφαρμόζει τις τροποποιημένες ή επιλεγμένες τιμές χωρίς να κλείνει το παράθυρο διαλόγου.

Σχετικά θέματα

Ορισμός περιγραμμάτων για αντικείμενα

Ορισμός περιγραμμάτων για σελίδες

Προσαρμοσμένα περιγράμματα σε έγγραφα κειμένου

Ορισμός περιγραμμάτων για χαρακτήρες

Καθορισμός περιγραμμάτων για παραγράφους

Ορισμός περιγραμμάτων για πίνακες και κελιά πινάκων

Παρακαλούμε, υποστηρίξτε μας!