Περιεχόμενα

# Αρίθμηση

Καθορίζει τη μορφή αριθμών για την αρίθμηση επικεφαλίδων στο τρέχον έγγραφο.

Για να έχετε πρόσβαση σε αυτήν τη λειτουργία...

Επιλέξτε την καρτέλα Εργαλεία - Αρίθμηση επικεφαλίδων - Αρίθμηση

## Επίπεδο

Πατήστε το επίπεδο διάρθρωσης που θέλετε να τροποποιήσετε και, στη συνέχεια, καθορίστε τις επιλογές αρίθμησης για το επίπεδο. Για να εφαρμόσετε τις επιλογές αρίθμησης, εκτός από την τεχνοτροπία παραγράφου. , σε όλα τα επίπεδα, πατήστε στο "1–10".

## Αρίθμηση

Ορίστε τη μορφοποίηση για το επιλεγμένο επίπεδο διάρθρωσης.

### Αριθμός

Επιλέξτε το σχήμα αρίθμησης που θέλετε να εφαρμόσετε στο επιλεγμένο επίπεδο διάρθρωσης.

Επιλογή | Περιγραφή
--- | ---
1, 2, 3, ... | Αραβικά αριθμητικά
A, B, C, ... | Αλφαβητική αρίθμηση με κεφαλαία γράμματα A–Z Μετά το στοιχείο 26, η αρίθμηση συνεχίζεται AA, AB, AC, ...
a, b, c, ... | Αλφαβητική αρίθμηση με πεζά γράμματα a–z Μετά το στοιχείο 26, η αρίθμηση συνεχίζεται aa, ab, ac, ...
I, II, III, ... | Ρωμαϊκά αριθμητικά (κεφαλαία)
i, ii, iii, ... | Ρωμαϊκά αριθμητικά (πεζά)
A,... AA,... AAA,... | Αλφαβητική αρίθμηση με κεφαλαία γράμματα A–Z Μετά το στοιχείο 26, η αρίθμηση συνεχίζεται AA, BB, CC, ...
a,... aa,... aaa,... | Αλφαβητική αρίθμηση με πεζά γράμματα a–z Μετά το στοιχείο 26, η αρίθμηση συνεχίζεται aa, bb, cc, ...
Κανένα | Κανένα σύμβολο αρίθμησης. Μόνο ο χαρακτήρας ή το σύμβολο που ορίζεται στα πεδία Διαχωριστικό εμφανίζεται στην αρχή της αριθμημένης γραμμής.

### Έναρξη στο

Εισαγάγετε τον αριθμό από τον οποίο θέλετε να ξεκινήσετε την αρίθμηση της επικεφαλίδας για το επιλεγμένο επίπεδο.

### Τεχνοτροπία παραγράφου

Επιλέξτε την τεχνοτροπία παραγράφου που θα αντιστοιχίσετε στο επιλεγμένο επίπεδο διάρθρωσης. Εάν πατήσετε στο "Κανένα", το επιλεγμένο επίπεδο διάρθρωσης δεν ορίζεται.

### Τεχνοτροπία χαρακτήρων

Επιλέξτε την τεχνοτροπία χαρακτήρων του χαρακτήρα αρίθμησης.

### Εμφάνιση υποεπιπέδων

Επιλέξτε τον αριθμό των επιπέδων διάρθρωσης που θα συμπεριληφθούν στην αρίθμηση της επικεφαλίδας. Επιλέξτε 1 για να εμφανίσετε μόνο τον αριθμό για το τρέχον επίπεδο διάρθρωσης. Επιλέξτε 3, για παράδειγμα, για να εμφανίσετε το τρέχον επίπεδο και τα δύο προηγούμενα επίπεδα στον αριθμό επικεφαλίδας.

## Διαχωριστικό

Καθορίστε ένα προαιρετικό κείμενο που θα εμφανίζεται πάντα πριν ή μετά τον αριθμό επικεφαλίδας.

### Πριν από

Εισαγάγετε το κείμενο που θέλετε να εμφανίζεται πριν από τον αριθμό της επικεφαλίδας. Για παράδειγμα, πληκτρολογήστε "Κεφάλαιο " για να έχετε πάντα να εμφανίζεται το "Κεφάλαιο" πριν από τον αριθμό της επικεφαλίδας.

### Μετά από

Εισαγάγετε το κείμενο που θέλετε να εμφανίζεται μετά τον αριθμό επικεφαλίδας. Για παράδειγμα, πληκτρολογήστε . για να έχετε πάντα τον αριθμό της επικεφαλίδας να τελειώνει με τελεία.

Σχετικά θέματα

Θέση

Αρίθμηση επικεφαλίδων

Παρακαλούμε, υποστηρίξτε μας!