Περιεχόμενα

# Χαρακτήρες Γραμματοσειρά

Καθορίζει τη μορφοποίηση και την γραμματοσειρά που επιθυμείτε να εφαρμόσετε.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε την καρτέλα Μορφή - Κελιά - Γραμματοσειρά.

Μενού Μορφή - Τεχνοτροπία σελίδας - Κεφαλίδα/Υποσέλιδο - πλήκτρο Επεξεργασία.

#### Από τη γραμμή μενού:

Επιλέξτε την καρτέλα Μορφή - Τίτλος - Χαρακτήρας.

Επιλέξτε την καρτέλα Μορφή - Λεζάντα - Χαρακτήρας.

Επιλέξτε την καρτέλα Μορφή - Άξονας - Χαρακτήρας.

#### Από τη γραμμή μενού:

Επιλέξτε την καρτέλα Μορφή - Χαρακτήρας - Γραμματοσειρά.

#### Από την πλευρική στήλη:

Επιλέξτε την προσάρτηση Τεχνοτροπίες, ανοίξτε το μενού περιβάλλοντος μιας τεχνοτροπίας, επιλέξτε την καρτέλα Επεξεργασία τεχνοτροπίας - Γραμματοσειρά.

Οι αλλαγές εφαρμόζονται στην τρέχουσα επιλογή, σε όλη τη λέξη που περιέχει ο δρομέας, ή στο νέο κείμενο που πληκτρολογείτε.

Ανάλογα με τις δικές σας ρυθμίσεις γλώσσας, μπορείτε να αλλάξετε τη μορφοποίηση για τους ακόλουθους τύπους γραμματοσειρών:

- Γραμματοσειρά για δυτικό κείμενο - λατινικό σύνολο χαρακτήρων.

- Γραμματοσειρά για ασιατικό κείμενο - κινεζική, ιαπωνική, ή κορεάτικη ρύθμιση χαρακτήρων

- Γραμματοσειρά σύνθετης διάταξης κειμένου - κατεύθυνση από-δεξιά-προς-αριστερά

Για να ενεργοποιήσετε την υποστήριξη για σύνθετη διάταξη κειμένου και σύνολα ασιατικών χαρακτήρων, επιλέξτε LibreOffice - Προτιμήσεις Εργαλεία - Επιλογές - Γλώσσες και τοπικές ρυθμίσεις - Γενικά και, στη συνέχεια, επιλέξτε το πλαίσιο Ενεργοποιημένο στην αντίστοιχη περιοχή.

## Όνομα γραμματοσειράς

Εισάγετε το όνομα μίας εγκατεστημένης γραμματοσειράς που θέλετε να χρησιμοποιήσετε, ή επιλέξτε μία γραμματοσειρά από τον κατάλογο.

Μπορείτε να δείτε το όνομα των μορφοποιημένων γραμματοσειρών στην αντίστοιχη γραμματοσειρά τους εάν σημειώσετε το πεδίο Εμφάνιση προεπισκόπησης των γραμματοσειρών στο LibreOffice - Προβολή του πλαισίου διαλόγου Επιλογές.

Εικονίδιο στη γραμμή μορφοποίησης:

Όνομα γραμματοσειράς

## Οικογένειες γραμματοσειρών

Επιλέξτε τη μορφοποίηση που θέλετε να εφαρμόσετε.

Εικονίδιο στη γραμμή μορφοποίησης:

Έντονα

Πλάγια

## Μέγεθος γραμματοσειράς

>Εισάγετε ή επιλέξτε το μέγεθος της γραμματοσειράς που θέλετε να εφαρμόσετε. Για κλιμακούμενες γραμματοσειρές, μπορείτε επίσης να εισάγετε δεκαδικές τιμές.

Εάν δημιουργείτε μια τεχνοτροπία που βασίζεται σε μια άλλη, μπορείτε να εισάγετε ποσοστιαία τιμή ή τιμή σημείου (παραδείγματος χάρη, -2pt ή +5pt).

Εικονίδιο στη γραμμή μορφοποίησης:

Μέγεθος γραμματοσειράς

Μέγεθος γραμματοσειράς

## Γλώσσα

Ορίζει την γλώσσα που χρησιμοποιεί ο έλεγχος ορθογραφίας για το επιλεγμένο κείμενο ή το κείμενο που πληκτρολογείτε. Τα διαθέσιμα αρθρώματα γλώσσας έχουν ένα σημάδι ελέγχου μπροστά τους.

Αν ο κατάλογος γλώσσας αποτελείται από ένα επεξεργάσιμο σύνθετο πλαίσιο, μπορείτε να εισάγετε μια έγκυρη ετικέτα γλώσσας BCP 47 αν η γλώσσα που θέλετε να αναθέσετε δεν είναι διαθέσιμη από τον επιλέξιμο κατάλογο.

Για λεπτομέρειες της ετικέτας γλώσσας, ανατρέξτε στην ετικέτα γλώσσας IETF στη σελίδα της Wikipedia και στο άρθρο του W3C Ετικέτες γλώσσας σε HTML και XML.

Μπορείτε επίσης να αλλάξετε την τοπική ρύθμιση για τα κελιά (επιλέξτε Μορφή - Κελιά – Αριθμοί).

Ο ορθογραφικός έλεγχος για την επιλεγμένη γλώσσα λειτουργεί μόνο εάν έχετε εγκαταστήσει το αντίστοιχο άρθρωμα γλώσσας. Μια καταχώριση γλώσσας έχει ένα σημάδι ελέγχου μπροστά της εάν ο ορθογραφικός έλεγχος έχει ενεργοποιηθεί για αυτή τη γλώσσα.

## Χαρακτηριστικά γραμματοσειρών

Επιλέξτε και εφαρμόστε τυπογραφικά χαρακτηριστικά στους χαρακτήρες.

### Πεδίο προεπισκόπησης

Εμφανίζει προεπισκόπηση της τρέχουσας επιλογής.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.

#### Εντάξει

Αποθηκεύει όλες τις αλλαγές και κλείνει τον διάλογο.

### Άκυρο

Πατώντας στο Άκυρο κλείνετε ένα παράθυρο διαλόγου χωρίς να αποθηκευτούν οι αλλαγές που έχουν γίνει.

Τα παρακάτω πλήκτρα εμφανίζονται μόνο για τεχνοτροπίες παραγράφου και χαρακτήρα.

### Εφαρμογή

Εφαρμόζει τις τροποποιήσεις σε όλες τις καρτέλες χωρίς να κλείσει τον διάλογο. Αδυναμία επαναφοράς με Επαναφορά.

### Επαναφορά στο γονικό

Οι τιμές για την τρέχουσα καρτέλα ορίζονται σε αυτές που βρίσκονται στην αντίστοιχη καρτέλα της τεχνοτροπίας που καθορίζεται στο "Κληρονομείται από" στην καρτέλα "Γενικά". Σε όλες τις περιπτώσεις, επίσης όταν το "Κληρονομείται από" είναι "- Κανένα -", οι τρέχουσες τιμές καρτέλας που καθορίζονται στο "Περιέχει" καταργούνται.

Σχετικά θέματα

Υποστήριξη ασιατικών γλωσσών

Υποστήριξη σύνθετης διάταξης κειμένου

Τεχνοτροπίες σχεδίασης

Παρακαλούμε, υποστηρίξτε μας!