Περιεχόμενα

# Ροή κειμένου

Ορισμός επιλογών συλλαβισμού και σελιδοποίησης.

Για να έχετε πρόσβαση σε αυτήν τη λειτουργία...

Επιλέξτε την καρτέλα Μορφή - Παράγραφος - Ροή κειμένου.

Επιλέξτε την καρτέλα Προβολή -Τεχνοτροπίες -, ανοίξτε το μενού περιβάλλοντος Νέο/Επεξεργασία τεχνοτροπίας - Ροή κειμένου.

Επιλέξτε την καρτέλα Επεξεργασία - Εύρεση & αντικατάσταση - Μορφή - Ροή κειμένου.

## Συλλαβισμός

Καθορίστε τις επιλογές για τον συλλαβισμός για τα έγγραφα κειμένου.

### Αυτόματα

Εισάγει αυτόματα συλλαβισμούς όπου χρειάζονται σε μια παράγραφο.

### Χαρακτήρες στο τέλος της γραμμής

Εισάγετε τον ελάχιστο αριθμό χαρακτήρων που θα αφήνετε στο τέλος της γραμμής πριν να εισαχθεί ο συλλαβισμός.

### Χαρακτήρες στην αρχή της γραμμής

Εισάγετε τον ελάχιστο αριθμό χαρακτήρων που πρέπει να εμφανίζονται στην αρχή της γραμμής ύστερα από τον συλλαβισμό.

### Σύνθετοι χαρακτήρες συστατικών στο τέλος της γραμμής

Ορίστε 3 (ή περισσότερους) χαρακτήρες για να βελτιώσετε τον συλλαβισμό στα Δανικά, Ολλανδικά, Γερμανικά, Ουγγρικά, Νορβηγικά και Σουηδικά, προτιμώντας τον συλλαβισμό μεταξύ των συστατικών μιας σύνθετης λέξης αντί για σπάσιμο του δεύτερου (τρίτου κ.λπ.) συστατικού αμέσως μετά τους 2 πρώτους χαρακτήρες του.

### Μέγιστες διαδοχικές γραμμές με παύλα

Εισάγετε το μέγιστο αριθμό διαδοχικών γραμμών που μπορούν να συλλαβιστούν.

### Ελάχιστο μήκος λέξης σε χαρακτήρες

Εισαγάγετε το ελάχιστο μήκος λέξης σε χαρακτήρες που μπορούν να χωριστούν με ενωτικό.

### Ζώνη συλλαβισμού

Για να μειώσετε τον συλλαβισμό, εισαγάγετε το μήκος της ζώνης συλλαβισμού. Αντί του πιθανού συλλαβισμού, η γραμμή θα σπάσει μεταξύ των λέξεων, εάν ο οριζόντιος χώρος που απομένει δεν υπερβαίνει τη ζώνη συλλαβισμού. Η ζώνη συλλαβισμού έχει ως αποτέλεσμα μεγεθυντικά κενά μεταξύ των λέξεων σε πήρως στοιχισμένο κείμενο και μεγαλύτερη απόσταση από τα περιθώρια παραγράφου σε μη πλήρως στοιχισμένο κείμενο.

### Συλλαβισμός λέξεων με ΚΕΦΑΛΑΙΑ

Συλλαβίστε τις λέξεις που είναι γραμμένες εξ ολοκλήρου με κεφαλαία γράμματα, όπως αρχικισμούς.

### Συλλαβισμός τελευταίας λέξης

Συλλαβίστε την τελευταία λέξη των παραγράφων. Η απενεργοποίηση αυτής της δυνατότητας αποτρέπει τη δημιουργία σχεδόν άδειων γραμμών που περιέχουν μόνο μισή λέξη.

## Συλλαβισμός κατά μήκος

Ελέγξτε τον συλλαβισμό στην τελευταία γραμμή μιας στήλης, σελίδας ή αντικριστές σελίδες και την τελευταία πλήρη γραμμή μιας παραγράφου, σύμφωνα με ορισμένους τυπογραφικούς κανόνες για τη βελτίωση της αναγνωσιμότητας.

### Τελευταία πλήρης γραμμή της παραγράφου

Αποεπιλέξτε αυτό το πλαίσιο ελέγχου για να αποτρέψετε τον συλλαβισμό στην τελευταία πλήρη γραμμή μιας παραγράφου. Η λέξη με συλλαβισμό μετακινείται στην επόμενη γραμμή, εάν υπάρχει αρκετός χώρος για αυτήν. Ως αποτέλεσμα, η τελευταία γραμμή της παραγράφου γίνεται μεγαλύτερη, μειώνοντας το κενό διάστημα μεταξύ των παραγράφων.

### Στήλη

Αποεπιλέξτε αυτό το πλαίσιο ελέγχου για να αποτρέψετε λέξεις με ενωτικό (παύλα) σε μια στήλη, συνδεδεμένο πλαίσιο ή σελίδα. Η λέξη με ενωτικό μετακινείται στην επόμενη στήλη, πλαίσιο ή σελίδα.

### Σελίδα

Αποεπιλέξτε αυτό το πλαίσιο ελέγχου για να αποτρέψετε την προσθήκη παύλας σε λέξεις σε μια σελίδα. Η λέξη με παύλα μετακινείται στην επόμενη σελίδα.

### Αντικριστές σελίδες

Αποεπιλέξτε αυτό το πλαίσιο ελέγχου για να αποτρέψετε την προσθήκη λέξεων με ενωτικό σε ένα άνοιγμα. (Ένα άνοιγμα είναι ένα σύνολο δύο σελίδων που είναι ορατές στον αναγνώστη ταυτόχρονα.) Η λέξη με ενωτικό μετακινείται στο επόμενο άνοιγμα.

### Τέλος ζώνης παραγράφου

Για να ορίσετε μια ζώνη με ενωτικό (παύλα) για την τελευταία πλήρη γραμμή παραγράφων, εισαγάγετε το μήκος της. Εάν οριστεί σε 0, η ζώνη παύλας θα εφαρμοστεί ως ζώνη τέλους παραγράφου.

### Ζώνη τέλους στήλης

Για να ορίσετε μια ζώνη με ενωτικό (παύλας) για την τελευταία γραμμή των στηλών, εισαγάγετε το μήκος της. Η ζώνη τέλους στήλης βελτιώνει την αναγνωσιμότητα σε όλη τη στήλη ή το συνδεδεμένο πλαίσιο κειμένου. Εάν οριστεί σε 0, η ζώνη τέλους παραγράφου θα εφαρμοστεί ως ζώνη τέλους στήλης.

### Ζώνη τέλους σελίδας

Για να ορίσετε μια ζώνη με ενωτικό (παύλας) για την τελευταία γραμμή σελίδων, εισαγάγετε το μήκος της. Η ζώνη τέλους σελίδας βελτιώνει την αναγνωσιμότητα σε όλη τη σελίδα. Εάν οριστεί σε 0, η ζώνη τέλους στήλης θα εφαρμοστεί ως ζώνη τέλους σελίδας.

### Ζώνη τέλους δισέλιδου

Για να ορίσετε μια ζώνη με ενωτικό (παύλας) για την τελευταία γραμμή των δισέλιδων, εισαγάγετε το μήκος της. Η ζώνη τέλους δισέλιδου βελτιώνει την αναγνωσιμότητα κατά την περιστροφή μιας σελίδας. Η επιλογή μιας τιμής που είναι τέσσερις φορές το μέγεθος της γραμματοσειράς θα αποτρέψει το ενωτικό λέξεων 7-8 γραμμάτων ή μικρότερων. Θα αποφύγει επίσης το σπάσιμο μεγαλύτερων λέξεων στα πρώτα 4-5 γράμματα ή νωρίτερα. Εάν οριστεί σε 0, η ζώνη τέλους σελίδας θα εφαρμοστεί ως ζώνη τέλους δισέλιδου.

### Μετακίνηση γραμμής

Επιλέξτε αυτό το πλαίσιο ελέγχου για να μετακινήσετε ολόκληρη τη γραμμή με ενωτικό στην επόμενη στήλη, σελίδα ή δισέλιδο, αντί να μετακινήσετε μόνο την τελευταία λέξη με παύλα. Μόνο η τελευταία γραμμή μετακινείται όταν υπάρχουν διαδοχικές γραμμές με παύλα, δηλαδή αυτή η ρύθμιση δεν εγγυάται ότι η παύλα θα απενεργοποιηθεί στο τέλος των στηλών ή των σελίδων.

## Αλλαγές

Καθορίστε τις επιλογές για αλλαγή σελίδας ή στήλης.

### Εισαγωγή

Επιλέξτε αυτό το πλαίσιο ελέγχου και ύστερα επιλέξτε τον τύπο αλλαγής που επιθυμείτε να χρησιμοποιήσετε.

### Τύπος

Επιλέξτε τον τύπο αλλαγής που επιθυμείτε να εισάγετε.

### Θέση

Επιλέξτε πού θέλετε να εισάγετε την αλλαγή.

### Με τεχνοτροπία σελίδας

Επιλέξτε αυτό το πλαίσιο ελέγχου και ύστερα επιλέξτε την τεχνοτροπία σελίδας που θέλετε να χρησιμοποιήσετε για την πρώτη σελίδα ύστερα από την αλλαγή.

### Τεχνοτροπία σελίδας

Επιλέξτε την τεχνοτροπία μορφοποίησης που θα χρησιμοποιήσετε για την πρώτη σελίδα μετά την αλλαγή.

### Αριθμός σελίδας

Εισάγετε τον αριθμό σελίδας για την πρώτη σελίδα που ακολουθεί την αλλαγή. Εάν θέλετε να συνεχίσετε την τρέχουσα αρίθμηση σελίδας, αφήστε ασημείωτο το πλαίσιο ελέγχου.

## Επιλογές

Ορίστε τις επιλογές ροής κειμένου για τις παραγράφους που εμφανίζονται πριν και μετά την αλλαγή σελίδας.

### Να μη χωριστούν οι παράγραφοι

Μετακινεί ολόκληρη την παράγραφο στην επόμενη σελίδα ή στήλη μετά την εισαγωγή μιας αλλαγής.

### Διατήρηση με την επόμενη παράγραφο

Διατηρεί την τρέχουσα και την επόμενη παράγραφο μαζί, όταν εισάγεται μια αλλαγή ή αλλαγή στήλης.

### Να μην διαιρείται στην αρχή της παραγράφου

Καθορίζει τον ελάχιστο αριθμό γραμμών σε μία παράγραφο πριν την αλλαγή σελίδας. Επιλέξτε αυτό το πλαίσιο ελέγχου και ύστερα εισάγετε έναν αριθμό στο πλαίσιο Γραμμές. Εάν ο αριθμός γραμμών στο τέλος της σελίδας είναι μικρότερος από το μέγεθος που καθορίστηκε στο πλαίσιο Γραμμές, η παράγραφος μετακινείται στην επόμενη σελίδα.

### Να μην διαιρείται στο τέλος της παραγράφου

Καθορίζει τον ελάχιστο αριθμό γραμμών σε μία παράγραφο στην πρώτη σελίδα μετά την αλλαγή. Επιλέξτε αυτό το πλαίσιο ελέγχου και ύστερα εισάγετε έναν αριθμό στο πλαίσιο Γραμμές. Εάν ο αριθμός γραμμών στην κορυφή της σελίδας είναι μικρότερος από το ποσό που καθορίστηκε στο πλαίσιο Γραμμές, η θέση της αλλαγής προσαρμόζεται.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.

### Εφαρμογή

Εφαρμόζει τις τροποποιημένες ή επιλεγμένες τιμές χωρίς να κλείνει το παράθυρο διαλόγου.

Παρακαλούμε, υποστηρίξτε μας!